***204/2020. (V. 14.) Korm. rendelet***

***az Arany János Programok megvalósítását szolgáló támogatás és ösztöndíjtámogatás rendjéről és feltételeiről***

A Kormány a nemzeti köznevelésről szóló 2011. évi CXC. törvény 94. § (4a) és (4b) bekezdésében kapott felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:

***1. Az Arany János Tehetséggondozó Program támogatása***

**1. §**(1) Az Arany János Tehetséggondozó Program programtámogatását (a továbbiakban: AJTP programtámogatás) az Arany János Tehetséggondozó Programban a nevelési-oktatási intézmények működéséről és a köznevelési intézmények névhasználatáról szóló miniszteri rendeletben (a továbbiakban: AJP rendelet) meghatározott részt vevő intézmény fenntartója igényelheti az AJP rendeletben meghatározott, valamint az oktatásért felelős miniszter által kiadott és közzétett, az Arany János Tehetséggondozó Program kerettantervében és a kollégiumi nevelés országos alapprogramjában foglaltak szerint az Arany János Tehetséggondozó Programot megvalósító köznevelési intézmények számára meghatározott követelmények szerinti nevelés, oktatás megszervezéséhez.

(2) AJTP programtámogatásként az (1) bekezdés szerinti követelményeknek megfelelő feladatellátásra

*a)*a fenntartó az általa fenntartott középiskolában az Arany János Tehetséggondozó Program előkészítő 9/AJTP évfolyamán (a továbbiakban: 9/AJTP) és a 9-12. évfolyamon az Arany János Tehetséggondozó Programban részt vevő tanulók után 315 000 Ft/fő/év,

*b)*a fenntartó az általa fenntartott középiskolai kollégiumban vagy többcélú szakképző intézmény kollégiumi intézményegységében a 9/AJTP és a 9-12. évfolyamon az Arany János Tehetséggondozó Programban részt vevő tanulók után 420 000 Ft/fő/év

programtámogatásra jogosult.

(3) Az AJTP programtámogatás az oktatásért felelős miniszter által kiadott és közzétett az Arany János Tehetséggondozó Program kerettantervében és a kollégiumi nevelés országos alapprogramjában foglaltak szerint az Arany János Tehetséggondozó Programot megvalósító köznevelési intézmények számára meghatározott, a 9/AJTP és a 9-12. évfolyam vonatkozásában rögzített többlettevékenységek költségeire használható fel az (1) és (2) bekezdésben, valamint az 1. mellékletben foglalt feltételek szerint.

***2. Az Arany János Kollégiumi Program támogatása***

**2. §**(1) Az Arany János Kollégiumi Program programtámogatását (a továbbiakban: AJKP programtámogatás) az Arany János Kollégiumi Programban részt vevő középiskolai kollégium fenntartója és a tanulók középiskolai jogviszonya alapján a velük az Arany János Kollégiumi Program megvalósítására együttműködési megállapodást kötő középiskola fenntartója igényelheti az AJP rendeletben, valamint az oktatásért felelős miniszter által kiadott és közzétett, az Arany János Kollégiumi Program kerettantervében és a kollégiumi nevelés országos alapprogramjában foglaltak szerint az Arany János Kollégiumi Programot megvalósító köznevelési intézmények számára meghatározott követelmények szerinti nevelés, oktatás megszervezéséhez.

(2) AJKP programtámogatásként az (1) bekezdés szerinti követelményeknek megfelelő feladatellátásra

*a)*a fenntartó az általa fenntartott középiskolában az Arany János Kollégiumi Program előkészítő 9/AJKP évfolyamán (a továbbiakban: 9/AJKP) részt vevő tanulók után 315 000 Ft/fő/év,

*b)*a fenntartó az általa fenntartott középiskolai kollégiumban vagy többcélú szakképző intézmény kollégiumi intézményegységében a 9/AJKP és a 9-12. gimnáziumi, szakgimnáziumi évfolyamon tanulók után 630 000 Ft/fő/év programtámogatásra jogosult.

(3) Az AJKP programtámogatás az oktatásért felelős miniszter által kiadott és közzétett az Arany János Kollégiumi Program kerettantervében és a kollégiumi nevelés országos alapprogramjában foglaltak szerint az Arany János Kollégiumi Programot megvalósító köznevelési intézmények számára meghatározott, a 9/AJKP és a 9-12. évfolyam vonatkozásában rögzített többlettevékenységek költségeire használható fel az (1) és (2) bekezdésben, valamint az 1. mellékletben foglalt feltételek szerint.

***3-4.***[***\****](https://net.jogtar.hu/jogszabaly?docid=A2000204.KOR&searchUrl=/gyorskereso%3Fkeyword%3Dkerettanterv#lbj0id232)

**3-4. §**[**\***](https://net.jogtar.hu/jogszabaly?docid=A2000204.KOR&searchUrl=/gyorskereso%3Fkeyword%3Dkerettanterv#lbj1id232)

***5. A programtámogatás és az ösztöndíjkeret folyósításának és felhasználásának közös szabályai***

**5. §**(1) Az Arany János Tehetséggondozó Programot és az Arany János Kollégiumi Programot gimnáziumi, szakgimnáziumi érettségit adó középiskola és a vele együttműködő kollégium valósítja meg, amelyek összehangolják nevelő és oktató munkájukat, továbbá a 2. § (1) bekezdésében foglalt együttműködési megállapodás részét képező feladattervüket és költségtervüket, amely a programtámogatás felhasználásának alapját képezi.

(2) Az AJTP programtámogatás, illetve az AJKP programtámogatás terhére történő felhalmozási jellegű kiadások a programtámogatás tárgyévi teljes összegének 12%-át nem haladhatják meg, és a létrehozott vagyonnak legalább 5 évig közvetlenül a megvalósítandó Arany János Tehetséggondozó Programhoz, illetve az Arany János Kollégiumi Programhoz kell kapcsolódnia.

(3) Az Arany János Tehetséggondozó Programban, illetve az Arany János Kollégiumi Programban történő részvétel ideje alatt az intézmény a tanulókkal kollégiumi tagsági jogviszonyt létesít az 1. § (2) bekezdés *b)*pontjában foglalt AJTP programtámogatás, a 2. § (2) bekezdés *b)*pontjában foglalt AJKP programtámogatás terhére, azzal, hogy az Arany János Tehetséggondozó Program, illetve az Arany János Kollégiumi Program adott évfolyami létszámának 10%-áig externátusi elhelyezés is létesíthető.

(4) Az intézményenkénti programtámogatás évfolyamonként egy osztálynyi, csoportnyi létszámnak az Nkt. 4. mellékletében meghatározott maximális csoportlétszáma szerinti finanszírozását biztosítja.

**6. §**(1) Az Arany János Tehetséggondozó Program és az Arany János Kollégiumi Program ütemezett megvalósítása érdekében a középiskolák és középiskolai kollégiumok, valamint a középiskolai kollégiumok és a 2. § (1) bekezdése szerint együttműködési megállapodást kötő középiskolák fenntartói a tárgyévet megelőző október 1-jei nyitó köznevelési statisztikai létszám és a tárgyév szeptemberének becsült létszáma alapján tervezik az éves költségvetésükben a programtámogatást.

(2) Az AJKP programtámogatásra jogosult középiskolai kollégiumoknak a tárgyév szeptemberétől induló tanévére vonatkozóan a program megvalósításában együttműködő középiskolával kötendő szándéknyilatkozatot a tárgyév augusztus 15-éig kell benyújtaniuk az oktatásért felelős miniszter részére elektronikus úton.

(3) A fenntartó az érintett intézmények jóváhagyott költségterve alapján biztosítja a programtámogatást, melyet a fenntartó vagy a fenntartójától elkülönült, önálló költségvetéssel rendelkező köznevelési intézmény köteles elkülönítetten kezelni az éves feladatterv és költségvetési terv szerint, és az 1. mellékletben szereplő tételtípusoknak megfelelően felhasználni.

(4)[**\***](https://net.jogtar.hu/jogszabaly?docid=A2000204.KOR&searchUrl=/gyorskereso%3Fkeyword%3Dkerettanterv#lbj2id232)

(5) Az oktatásért felelős miniszter, az érintett köznevelési intézmények tekintetében a szakképzésért és a felnőttképzésért felelős miniszter és az agrárpolitikáért felelős miniszter bevonásával az AJTP és az AJKP programtámogatás szerinti, megelőző tanévet érintő előrehaladását a tárgyév október 30-ig értékeli és szükség esetén az eredményességet javító intézkedéseket megteszi.

***6.***[***\****](https://net.jogtar.hu/jogszabaly?docid=A2000204.KOR&searchUrl=/gyorskereso%3Fkeyword%3Dkerettanterv#lbj3id232)

**7. §**[**\***](https://net.jogtar.hu/jogszabaly?docid=A2000204.KOR&searchUrl=/gyorskereso%3Fkeyword%3Dkerettanterv#lbj4id232)

***7. Az AJTP programtámogatás és az AJKP programtámogatás elszámolásának és ellenőrzésének közös szabályai***

**8. §**(1) Az AJTP programtámogatás és az AJKP programtámogatás felhasználásáról a középiskolai kollégium és a gimnázium, szakgimnázium a tárgyévi támogatásairól történő elszámolása keretében számol el 8/12-ed, 4/12-ed arányban. A támogatás 8/12-ed arányban illeti meg az intézményt a tárgyévet megelőző október 1-jei köznevelési statisztikai nyitó létszám szerint, a támogatás 4/12-ed arányban illeti meg az intézményt a szeptember-december hónap utolsó napján tanulói és kollégiumi jogviszonnyal rendelkezők létszámának átlaga alapján.

(2) Az elszámolásban kimutatott adatok valódiságát a fenntartónál és a hozzá tartozó és a támogatási igénnyel érintett intézményeknél - a tanulói ösztöndíjak keretének felhasználását nyomon követhető módon tartalmazó - analitikus nyilvántartással és szakmai dokumentációval kell alátámasztani.

(3) Az AJTP programtámogatás és az AJKP programtámogatás az elszámolásnál nem vonható össze.

(4) Az elszámolást a fenntartó megvizsgálja, és 15 napon belül dönt annak elfogadásáról. A fenntartó a döntésről tájékoztatja az intézményt.

(5) A fenntartó - az intézmény bevonásával - a programmegvalósulásról szakmai és pénzügyi beszámolót készít, amelyeket a tárgyévet követő augusztus 15-ig megküld az oktatásért felelős miniszternek és a forrást biztosító fejezetet irányító miniszternek.

(6) A szakmai megvalósulásról szóló beszámoló elfogadásáról a forrást biztosító fejezetet irányító miniszter véleményének figyelembevételével az oktatásért felelős miniszter, a támogatás felhasználásáról szóló pénzügyi beszámoló elfogadásáról a forrást biztosító fejezetet irányító miniszter dönt.

**9. §**(1) Ha a fenntartó vonatkozásában a tárgyév május 31-éig az általa fenntartott intézmény átszervezésével, fenntartói jogának átadásával, megszüntetésével összefüggő vagy az AJP rendelet szerint a programból való, felmenő rendszerben történő kikerülésről szóló döntés született, az e rendeletben foglaltakat a (2)-(4) bekezdésben meghatározott eltérésekkel kell alkalmazni.

(2) A fenntartó az általa fenntartott intézmény jogutód nélküli megszüntetése esetében a megszűnés napjáig jogosult a támogatásra. A fenntartó a támogatás felhasználásáról a forrást biztosító fejezetet irányító miniszter felé számol el és intézkedik a támogatás az érintett intézmény jogutód nélküli megszűnése napjáig fel nem használt része visszafizetéséről a forrást biztosító fejezet számára legkésőbb az érintett intézmény megszűnését követő 30. napig.

(3) Az intézmény jogutódlással történő átadása, átszervezése vagy fenntartói jogának átadása esetén a jogelőd fenntartó a költségvetési támogatás felhasználására a fenntartói jog átadásának napjáig jogosult. A jogelőd fenntartó a támogatás felhasználásáról a forrást biztosító fejezetet irányító miniszter felé számol el, és intézkedik a támogatás napjáig fel nem használt része visszafizetéséről a forrást biztosító fejezet számára legkésőbb a fenntartói jog átadását követő 30. napig.

(4) A fenntartó az általa fenntartott intézmény programból történő felmenő rendszerű kikerülése esetében új belépő évfolyamok vonatkozásában nem nyújthat be támogatási kérelmet.

**10. §**(1) Az AJTP programtámogatás, az AJKP programtámogatás jogszerű felhasználását a fenntartó és a forrást biztosító fejezetet irányító miniszter ellenőrzi.

(2) Az AJTP programtámogatásban, az AJKP programtámogatásban részesült fenntartótól a támogatás folyósítását követő öt évig a költségvetési támogatás céljának szakmai megvalósulására vonatkozóan az oktatásért felelős miniszter tájékoztatást kérhet, és azt - előzetes egyeztetés alapján - a helyszínen is ellenőrizheti.

***8.***[***\****](https://net.jogtar.hu/jogszabaly?docid=A2000204.KOR&searchUrl=/gyorskereso%3Fkeyword%3Dkerettanterv#lbj5id232)

**11. §**[**\***](https://net.jogtar.hu/jogszabaly?docid=A2000204.KOR&searchUrl=/gyorskereso%3Fkeyword%3Dkerettanterv#lbj6id232)

***9. Az egyházi jogi személy és a nemzetiségi önkormányzat által fenntartott köznevelési intézmény, valamint a magán köznevelési intézmény programtámogatásának és ösztöndíjkeretének folyósítása***

**12. §**(1) Az egyházi jogi személy és a nemzetiségi önkormányzat által fenntartott köznevelési intézmény, valamint a magán köznevelési intézmény a programtámogatást pályázati úton igényelheti. A pályázatot az oktatásért felelős miniszter a tárgyév március 31. napjáig hirdeti meg.

(2) A programtámogatást az oktatásért felelős miniszter által az általa vezetett minisztérium honlapján közzétett adatlapokon kell igényelni.

(3) Ha a fenntartó a támogatási igény benyújtására meghatározott határidőt önhibáján kívül elmulasztotta, az oktatásért felelős miniszter részére igazolási kérelmet nyújthat be az elmulasztott határidőtől számított öt napon belül. Az igazolási kérelem benyújtására nyitva álló határidő jogvesztő.

(4) Az igazolási kérelemmel együtt a támogatási igény benyújtását is pótolni kell.

(5) Az igazolási kérelemről az oktatásért felelős miniszter a benyújtástól számított tizenöt napon belül dönt.

(6) A támogatási igényt az oktatásért felelős miniszter megvizsgálja, és szükség esetén ötnapos határidővel hiánypótlásra hívja fel az intézményt.

(7) Az oktatásért felelős miniszter a felhívásban meghatározott feltételeknek megfelelő támogatási igény alapján az AJTP programtámogatás és az AJKP programtámogatás mértékéről a rendelkezésre álló forrásra tekintettel az 1. § (2) bekezdésében és a 2. § (2) bekezdésében meghatározott keretek között dönt.

(8) Az oktatásért felelős miniszter döntését írásban, papíralapon közli a pályázóval a tárgyév május 31-éig.

(9) Az AJTP programtámogatást és az AJKP programtámogatást elnyert intézmények vonatkozásában az oktatásért felelős miniszter támogatási szerződést köt a programban való részvétel feltételeiről.

(10) Az egyházi jogi személy és a nemzetiségi önkormányzat által fenntartott köznevelési intézmény valamint a magán köznevelési intézmény fenntartója a 8. § (1) bekezdése szerinti kötelezettségnek az oktatásért felelős miniszter által vezetett minisztérium által közzétett elszámoló lapon tesz eleget.

***10. Záró rendelkezések***

**13. §**(1) Ez a rendelet - a (2)-(4) bekezdésben meghatározott kivétellel - 2020. szeptember 1-jén lép hatályba.

(2) A 3. §, a 4. §, a 6. § (4) bekezdése, a 7. § és a 11. §, valamint a 14. § (2)-(5) bekezdése 2022. szeptember 1-jén lép hatályba.

(3) A 14. § (1) bekezdése és a 15. § 2025. szeptember 1-jén lép hatályba.

**14. §**(1)[**\***](https://net.jogtar.hu/jogszabaly?docid=A2000204.KOR&searchUrl=/gyorskereso%3Fkeyword%3Dkerettanterv#lbj7id232)

(2)-(5)[**\***](https://net.jogtar.hu/jogszabaly?docid=A2000204.KOR&searchUrl=/gyorskereso%3Fkeyword%3Dkerettanterv#lbj8id232)

**15. §**[**\***](https://net.jogtar.hu/jogszabaly?docid=A2000204.KOR&searchUrl=/gyorskereso%3Fkeyword%3Dkerettanterv#lbj9id232)

***1. melléklet a 204/2020. (V. 14.) Korm. rendelethez***

***Az Arany János Tehetséggondozó Programban, Arany János Kollégiumi Programban elszámolható tételtípusok***

|  |  |  |  |
| --- | --- | --- | --- |
|  | A | B |  |
| 1. | Elszámolható tételtípusok a Kollégiumi nevelés országos alapprogramja alapján A költségtípusoknál feltüntetett tételek esetében a felsorolás nem kizárólagos, egyéb, de a jogszabályi tevékenységeknek megfelelő és a költségtípusba, valamint a feladattervezőhöz illeszkedő tételek is elszámolhatók. | Az elszámolhatóságot megalapozó tevékenység Ld. A kollégiumi nevelés országos alapprogramjának 4. melléklet - Arany J. Tehetséggondozó Program 5. melléklet - Arany J. Kollégiumi Program |  |
| 2. | A programokba a 8. évfolyam elvégzését követően belépő 7., 8. évfolyamos tanulók toborzásával, felkutatásával - iskola- és családlátogatások, szociális és gyermekjóléti intézmények bevonásával - és a középiskolai életre felkészítő, pályaorientációs, ezen belül szakmát bemutató tevékenységekkel összefüggő személyi és dologi kiadások, a toborzást végzők munkaterhelésének személyi kiadásai, utazás - tömegközlekedés, üzemanyag - költségei, a toborzás adminisztratív költségei A programok tájékoztató anyagai előállításának költségei, tömegkommunikációs eszközök igénybe vételi díja A szülők és tanulók számára szervezett kollégiumi és középiskolai nyílt napok, táborok, egyéb programok megszervezésével összefüggő személyi és dologi kiadások, utazási költség, étkezés, ellátás, tanulói foglalkozások és szakmapróbák anyagköltsége, tanulói mérés költsége A 9. évfolyamosok számára szervezett éves gólyatáborok személyi és dologi költségei: utazás, ellátás: étkezés, szállás, foglalkozások eszközköltsége, kulturális programok költsége - belépőjegyek, adminisztratív, telefonköltség, gyógyszer, gépkocsivezető szállás- és étkezési költsége Iskolakezdéshez és a kollégiumi élethez szükséges szociális jellegű ellátás költségei: tanszerek, tankönyvek, iskolai és egészségügyi, higiénés felszerelések | A kollégiumi nevelés országos alapprogramjának 4. melléklet 3.7. pontja és 5. melléklet 3.1., 3.2. pontjai |  |
| 3. | Tanulói mérésekkel - pedagógiai és pszichológiai bemeneti, kimeneti - összefüggő kiadások: mérőeszköz beszerzése, fejlesztése, adaptálása, alkalmazása, a mérés kiértékelése, továbbképzés, mérési szakember bevonása, egyéni fejlesztési tervvel, egyéni szükségletek felmérésével, kielégítésével, karriertervvel összefüggő személyi és dologi költségelemek | A kollégiumi nevelés országos alapprogramjának 4. melléklet 2.3. pontja és 5. melléklet 3.3., 3.7. pontjai |  |
| 4. | Speciális pedagógiai elemekkel, foglalkozási egységekkel, projektekkel összefüggő tevékenységek személyi és dologi költségei, pszichológus, fejlesztő, mérő pedagógus, drámapedagógus, mentálhigiénés szakember, illetve egyéb külső szakember, előadó, oktatási segédanyag beszerzése, kidolgozása, taneszköz és fejlesztő eszközök beszerzése, kis értékű tárgyi eszköz - pendrive, flipchart tábla, írószer, pályaorientációs foglalkozásokhoz szerszám és eszköz - pályaorientációs tevékenységek, családlátogatás költségei Egyéni fejlesztési tervek megvalósításával - differenciált fejlesztéssel, kompetenciafejlesztéssel, tehetséggondozással kapcsolatos tevékenységek, tanfolyamok és vizsgafelkészítés, tanulmányi versenyekre felkészítés, családlátogatás, fejlesztő pedagógus - összefüggő személyi és dologi kiadások Tanulmányi, művészeti, kulturális és sportversenyeken történő részvétel, illetve azok megvalósításának személyi és dologi kiadásai: részvételi díj, utazás, szállás, étkezés költségei, kulturális kiadások, a szervezés adminisztratív költségei Közösségfejlesztést szolgáló tanórán kívüli foglalkozások, szabadidős, művészeti, kulturális és sportfoglalkozások, az Arany János programok hagyományőrző rendezvényeinek, színház-, hangverseny-, mozi-, könyvtár-, múzeumlátogatás, uszodabérlet, közösségfejlesztő csoportos foglalkozás, klubfoglalkozás, zenetanulás személyi és dologi kiadásai | A kollégiumi nevelés országos alapprogramjának 4. melléklet 3.1., 3.2., 3.3., 3.4. pontjai és 5. melléklet 2.1., 3.4., 3.5., 3.6., 3.8. pontjai |  |
| 5. | Kollégiumi programhétvége: kötelező hétvégi foglalkozás személyi és dologi költségei | A kollégiumi nevelés országos alapprogramjának 4. melléklet 4., 3.4., 3.5., 3.6. pontjai és 5. melléklet 3.2., 3.5., 3.6. pontjai |  |
| 6. | Vizsgákkal összefüggő költségek - ECDL, gépjárművezetői vizsga, nyelvvizsga - költségei | A kollégiumi nevelés országos alapprogramjának 4. melléklet 4. pontja és 5. melléklet 3.8. pontja |  |
| 7. | Kompetencia alapú fejlesztő műhelyek, művészeti alkotó tevékenységek működtetésével kapcsolatos költségek; fesztiválok, versenyek nevezési díja, illetve kapcsolódó költségek, utazás, ellátás, szállás, anyagköltség, disszemináció költségei | A kollégiumi nevelés országos alapprogramjának 4. melléklet 3.7. pontja és 5. melléklet 3.6., 3.8. pontjai |  |
| 8. | Segítő szakember foglalkoztatásának költségei: tantárgyi korrepetitor, pszichológus, szociális munkás, fejlesztő pedagógus, pedagógiai asszisztens, drámapedagógus, mentálhigiénés szakember, szociális ügyintéző | A kollégiumi nevelés országos alapprogramjának 4. melléklet 3.2. pontja és 5. melléklet 2.2. *g)*, 3.4., 3.5., 3.6., 3.8. pontjai |  |
| 9. | Tanulmányi kirándulással - tananyaghoz illesztetten, ismeretszerzést és közösségfejlesztést szolgáló, tanulási motivációt ösztönző, hon- és népismeretet, identitást erősítő, egészséges életmódra nevelő, kulturális hátrányokat kompenzáló, multikulturális ismereteket közvetítő, a nyelvtanulást szolgáló hazai és külhoni kirándulással - összefüggő kiadások: biztosítás, utazás, szállás, étkezés, kulturális és szabadidős létesítmények belépőinek, váratlan kiadások díjai | A kollégiumi nevelés országos alapprogramjának 4. melléklet 3.5., 3.6., 4. pontjai és 5. melléklet 2.1., 3.5., 3.6. pontjai |  |
| 10. | Szabadidős és sportrendezvényekkel összefüggő költségek: sporteszközök, sportruházat, hangszerek beszerzése A programokban zajló képzés többletidőtartamára tekintettel infrastruktúra - bútor, felújítás, informatikai eszközök - beszerzésének költségei | A kollégiumi nevelés országos alapprogramjának 4. melléklet 3.7., 4. pontjai és 5. melléklet 2.1., 3.5., 3.6. pontjai |  |
| 11. | A programok szakmai kiadványai, szakmai programjaira szóló meghívók, ismertetőanyagok, a program népszerűsítését szolgáló reklámanyagok tervezése, szerkesztése, nyomdai és disszeminációs költségei. A programok honlapjának üzemeltetésével összefüggő költségek | A kollégiumi nevelés országos alapprogramjának 4. melléklet 1., 3. pontja és 5. melléklet 1., 3.9. pontjai |  |
| 12. | Szociális támogatás: utazási támogatás, bérlet, mindennemű ruházat és textília, cipő, étkezési díj támogatása, ellátással kapcsolatos költségek csökkentése, ösztöndíj, vizsgadíj, családlátogatás költségei, szülői értekezletre történő beutaztatás, egészségügyi ellátással összefüggő kiadások, gyógyszer, szemüveg | A kollégiumi nevelés országos alapprogramjának 4. melléklet 2.5. pontja és 5. melléklet 2.1. pontja |  |
| 13. | Taneszköz, tanulói és tanári oktatási segédanyag | A kollégiumi nevelés országos alapprogramjának 4. melléklet 3.2. pontja és 5. melléklet 3.5., 3.6. pontjai |  |
| 14. | Intézményi mentor díja: program szintű szakmai-módszertani, fejlesztési feladatok, mentori közösségi feladat ok, havonkénti helyszíni nyomon követés és a központi irányítással történő rendszeres személyes egyeztetés költségei | A kollégiumi nevelés országos alapprogramjának 5. melléklet 3., 3.9. pontjai |  |
| 15. | A programok belső intézményi értékelésével, továbbfejlesztésével, hálózati működéssel összefüggő költségek: továbbképzések, jó gyakorlat átadó konferenciák, partnerintézményekkel és fenntartóval történő rendszeres egyeztetés, esetmegbeszélések költségei, szakmai műhelyek részvételi költségei, szakmai rendezvények előadóinak díja, hospitációs alkalmak, szakmai konzultációs alkalmak személyi és dologi költségei Országos tanévnyitó, tanévzáró rendezvényeken való részvétel költségei: utazás, szállás, ellátás A programhoz kapcsolódó tantestületi képzések: pedagógus továbbképzés, konfliktuskezelés, szervezetfejlesztés, tanuló megismerése A program általános megvalósítását és értékelését szolgáló személyi, dologi és adminisztratív költségek: intézményi önértékelések, igénylési dokumentáció, szakmai és pénzügyi beszámoló elkészítése, szakmai feladatterv és pénzügyi lebonyolítás kidolgozása, papír, irodaszer | A kollégiumi nevelés országos alapprogramjának 5. melléklet 3.9. pontja |  |